Ukutula Lodge and Game Reserve | LekkeSlaap
Vanaf R2 450 per nag (plek vir 3)
Ukutula Lodge and Game Reserve is op 'n wildreservaat van 260 hektaar vol lowerryke, ongerepte bosveld geleë. Hier kan gaste leeus kilometers ver hoor brul al is die lodge net 'n paar uur se ry van Johannesburg en Pretoria af. Die reservaat spog met verskeie wildspesies waaronder roofdiere, bokspesies, kameelperde, sebras en meer as 130 verskillende voëlspesies.
Verblyf is beskikbaar in selfsorg-chalets wat elk hul eie privaat badkamer, kombuisie en leefarea insluit. Die kombuisie is met 'n mikrogolf, yskas, kookgerei, eetgerei en breekware toegerus. Daar is 'n TV in elke eenheid.
Gaste het toegang tot 'n lapa met 'n gemeenskaplike kombuis, sitarea en 'n swembad. Ukuthula het ook 'n restaurant, 'n gelisensieerde kroeg en 'n kuriowinkel op die perseel.